z a p i s n i k
 2. SEJE IZVRŠNEGA ODBORA NTZS, dne 11.11.2009, ob 17,00 uri v sejni sobi STO, WTC v Ljubljani, Dunajska cesta 156.
Prisotni člani IO:    Marjan Hribar, Boštjan Tancer, Branko Mihorko, Igor Novel, Božo Šetina, Peter Žibrat, Igor Petrovčič, Janez Bončina, Matija Krnc, Mitja Horvat 
Ostali:
Igor Varl (NO), Miro Leskovec, Danijel Šarlah; Marjan Klepec in Alfred Vodušek sta bila prisotna le do točke 3.   
Opravičili:
Janez Pezelj, Robert Smodiš
Predlagan naslednji dnevni red:

1. Sprejem dnevnega reda

2. Pregled zapisnika 1. seje I.O.

3. Informacija o trenutnem finančnem stanju NTZS

4. Predlog finančne izterjave za klube neplačnike (predlog L.O.)

5. Pravila, pravilniki – pripombe 

6. Potrditev programa dela reprezentanc za leto 2010

7. Obravnava in sprejem finančnega načrta za leto 2010

8. Velike mednarodne prireditve 2010 (10.MOPS in Laško Open 2010)

9. Predlagani ukrepi za zmanjšanje stroškov poslovanja NTZS

10. Tekoče zadeve
11. Razno.

      Sejo je odprl predsednik NTZS Marjan Hribar.

K točki 1.  Sprejem dnevnega reda
Sklepčnost je zagotovljena (10 članov). Dnevni red je bil sprejet s spremembo vrstnega reda (točka 8. Se uvrsti za točko 2.) in doda se točka Organigram za točko »Predlog finančne izterjave za klube neplačnike«. Vsi predlogi so bili sprejeti soglasno.
K točki 2.  Pregled zapisnika I. Seje I.O.
Zapisnik I. Seje I.O. je bil soglasno sprejet.
K točki 3.  Velike mednarodne prireditve 2010
Marjan Klepec je izčrpno poročal o pripravah na XI. MOPS. SS naj v dogovoru z organizatorjem določi kvoto naših igralcev.  

 Sklep: I.O se je seznanil s pripravo na II. MOPS 2010 v Velenju.

Branko Mihorko je podal informacijo za Laško Open 2010 za invalide. Predstavi še preliminarno kandidaturo za organizacijo SP za invalide 2014. Člani I.O.-ja so dali predlogu soglasno podporo.
Sklep:  I.O. podpira predlog NTZS, da se izkaže podpora preliminarni kandidaturi za izvedbo SP invalidov za leto 2014.
K točki 4.  Informacija o trenutnem finančnem stanju NTZS

Dane Šarlah je podal informacijo o trenutnem finančnem stanju. Marjan Hribar je podal informacijo svojih razgovorov s partnerji, ki bodo finančno pomagali NTZS.

 Sklep: I.O se je seznanil s trenutnim finančnim stanjem NTZS.

K točki 5.  Predlog finančne izterjave za klube neplačnike (predlog L.O.)

Prišlo je do obširne razprave kako urediti zaostala plačila klubov, ki dolgujejo NTZS. Dotaknili so se tudi pravilnikov registracijske komisije (prestopi tako s strani klubov kot igralcev). Vsi pa so si bili enotni, da je treba neplačnike ponovno opozoriti, da čimprej poplačajo svoje dolgove. Podali so svojo soglasno podporo.
Sklep:  I.O. pozove vse neplačnike, da poravnajo svoje obveznosti nemudoma, sicer sledi izvržba s pripadajočimi obrestmi. 
       K točki 6.  Predstavitev predlogov Organigramov NTZS

Igor Novel je s svojo ekipo predstavil nov osnutek predlogov organigramov  in jih dal članom I.O.-ja v razpravo. Člani so smatrali, da je predstavitev zanimiva in da se bo treba v bodočnosti odločiti za nov organigram NTZS. Zato je organigram dan  v premislek članom I.O.-ja, ter komisijam, da bi se na eni od naslednjih sej odločili za izbor. 
Sklep: Člani I.O.-ja so seznanjeni z novim osnutki predlogov organiziranosti NTZS. 
K točki 7.   Pravila, pravilniki – pripombe 

Pod točko 6. je prišlo do informacije, da kljub pozivu klubom o pripombah na pravila in pravilnike ni prišlo nobenih pripomb ali predlogov. Ponovno se pošljejo vsi dokumenti še enkrat klubom po e-pošti.






  











Sklep: Ponovno se pošlje gradiva (pravila in pravilnike) vsem klubom v razpravo. 
K točki 8. Potrditev programa dela reprezentanc za leto 2010

 Janez Bončina je predložil program reprezentanc za leto 2010. Po pregledu programov in splošni debati je prišlo nekaj pripomb. Marjan Hribar opozarja, da program ni finančno ovrednoten. Matija Krnc smatra, da bi bilo dobro narediti prioritete v samem programu. Igor Novel predlaga več skupnih priprav. Mitja Horvat omeni, da trenutna generacija trenira manj v primerjavi z njihovo igrala pa bi več mednarodnih turnirjev. Zato I.O. predlaga finančno ovrednotenje usklajenih programov, ki naj ga pripravita predsednik NTZS Marjan Hribar in predsednik SS Janez Bončina do naslednje seje I.O.-ja. Kot kratkoročni plan do konca januarja so bile potrjene novoletne priprave in januarski program za A in B program za kadete. MP Portugalske za mladino pa zaradi nastopa J. Žibrata na svetovnem prvenstvu v Kolumbiji ni potrjen.
 Razprava je tekla tudi o sestavi SS-a NTZS. Ker je Borut Veren zaradi drugih obveznosti odklonil sodelovanje v SS so člani predlagali Gregorja Škafarja kot predstavnika športa invalidov. 
Sklep: I.O. sprejme kratkoročni plan do konca januarja 2009.

Sklep: I.O. potrdi Gregorja Škafarja kot novega člana SS NTZS.
K točki 9.  Obravnava in sprejem finančnega načrta za leto 2010

 Članom I.O. je bilo predloženo gradivo finančnega načrta za leto 2010. Po razpravi, ki so jo imeli člani, so se vsi strinjali s finančnim programom za 2010. Strinjali so se tudi s pomočjo Mikeln Jožeta za pomoč pri razpisu za FŠ.
Sklep: I.O. sprejema finančni plan za sezono 2010.
K točki 10.   Predlagani ukrepi za zmanjšanje stroškov poslovanja NTZS

Predsednik je podal informacijo, da se sekretarju zmanjša plača za 15% do daljnega. Kilometrina se naj uskladi z kilometrino ETTU-ja (0,25 EUR za kilometer).  Vsi, ki bodo delali po nalogih za NTZS pa so upravičeni do vračila stroškov javnega prevoza. Predlaga se tudi izplačilo komisij 2 x letno. Zaposleni in selektorji pa bodo izplačani 1 x mesečno.  
Sklep: I.O. sprejema predlagane ukrepe.

K točki 11.   Tekoče zadeve
Predsednik je posredoval informacijo o obisku kluba  PPK Rakek. NTZS bo dala podporo      h graditvi nove športne dvorane  v Rakeku.

Matija Krnc predlaga, da se izvede ocenjevanje sodnikov na 11. MOPS-ul. 
Dane Šarlah predlaga , da se vsem članom NTZS (fizične osebe) in njihovim bližnjim posreduje informacijo o možnosti da se nameni del dohodnine za donacijo NTZS.

Sklep: I.O. se je seznanil s tekočimi zadevami.
K točki 12.   Razno

         Mitja Horvat je podal mnenje združenja igralcev o spremeni članskih tekmovanj. Zopet  naj bi se uvedel nagradni sklad.   
 Sklep: Naredi se naj nov koncept tekmovanj za članske kategorije.
                   Sestanek zaključen ob 21,45 uri.








           Zapisal: Danijel Šarlah

   

